מירה סיאל

מירה סיאל, CBE (באנגלית: Meera Syal; נולדה ב-27 ביוני 1961 בשם פרוזה סיאל) היא קומיקאית, סופרת, מחזאית, עיתונאית, מפיקה ושחקנית בריטית. היא זכתה להכרה כשהייתה בין יוצרי תוכנית המערכונים "שככה יהיה לי טוב" . היא הייתה לאחת הנשים ההודיות המוכרות ביותר בממלכה המאוחדת כשגילמה את סבתא של סנג'יב בתוכנית הטלוויזיה "The Kumars at No. 42".

ב-1997 הוענק לסיאל תואר חבר במסדר האימפריה הבריטית (MBE), וב-2003 נכלל שמה ברשימת חמישים המצחיקנים של הקומדיה הבריטית של עיתון "האובזרבר". ב-2015 הוענק לה תואר מפקדת מסדר האימפריה הבריטית (CBE) על תרומתה לתחומי הדרמה והספרות.

ביוגרפיה
סיאל נולדה בוולברהמפטון שבווסט מידלנדס וגדלה באזינגטון, כפר כורים השוכן במרחק של מיילים אחדים. הוריה ילידי פנג'אב הגיעו לבריטניה מניו דלהי. אביה היה קטרי (Khatri) ואמה ג'אט (Jatt). בילדותה עברה המשפחה לבלקוסוויץ'. נוף ילדותה - והיותה במשפחה אסייתית יחידה בכפר קטן במידלנדס, היווה רקע לספרה "אניטה ואני" שעובד גם לסרט קולנוע. ב-2003 תיארה סיאל בראיון ב-BBC את הספר כאוטוביוגרפי למחצה. היא למדה בבית הספר התיכון קווין מרי בוולסול, ואחר כך למדה אנגלית ודרמה באוניברסיטת מנצ'סטר.

קריירה
סיאל כתבה את התסריט לסרט "Bhaji on the Beach" מ-1993 שביימה גורינדר צ'אדה, המוכרת מהסרט "שחקי אותה כמו בקהאם". היא הייתה בצוות הכותבים והמשתתפים של תוכנית המערכונים של ה-BBC בשם "Goodness Gracious Me" ששודרה בין השנים 1996 ל-2001, בתחילה ברדיו ואחר כך בטלוויזיה. סיאל כתבה את התסריט של המחזמר "Bombay Dreams" של א.ר. רהאמן ואנדרו לויד ובר. היא שיחקה בתפקיד הסבתא סושילה בסדרה "The Kumars at No. 42" שרצה במשך שבע עונות וזכתה בפרס אמי הבינלאומי.

באוקטובר 2008 כיכבה סיאל בסיטקום של ה-BBC "אנשים יפים" בתפקיד הדודה היילי. היא המשיכה לגלם את הדמות בעונה השנייה ב-2009. סיאל כיכבה ב-11 עונות של הסדרה "הולבי סיטי" בתפקיד טארה סודי. ב-2009 שיחקה בתפקיד אורח בסדרה "Minder" והופיעה בסרט הקולנוע "Mad, Sad & Bad". ב-2010 גילמה את שירלי ולנטיין במופע יחיד ב-Menier Chocolate Factory שהועבר אחר כך לתיאטרון טרפלגר סטודיוס. באותה שנה שיחקה בתפקיד המדענית נסרין קרודרי בשני פרקים בסדרה "דוקטור הו" לצדו של מאט סמית.

סיאל היא גם זמרת, הסינגל "Spirit in the Sky" שהקליטה במסגרת תוכנית "קומיק ריליף" יחד עם גארת' גייטס וחבריה לסדרה "he Kumars at No. 42" הגיע למקום ראשון במצעד הפזמונים. ב-1988 שרה קולות רקע לשיר "Then He Kissed Me" בגרסת באנגרה, שהלחינו בידו וכוכב הפופ הפקיסטני נזיה חסן. ביוני 2003 השתתפה סיאל בתוכנית הרדיו של ה-BBC "דיסקים לאי בודד" ובחרה במוזיקה של ניטין סוהניי, מדאן באלה סינדו, ג'וני מיטשל, פיציקטו פייב, סוקווינדר סינג, לואי ארמסטרונג ואחרים.

מכיוון שלמדה אנגלית באוניברסיטה וכתבה שני רומנים ותסריטים אחדים, נבחרה סיאל כאורחת בתוכנית הרדיו "Front Row" לפינה "The Cultural Exchange" בה הופיעה ב-30 באפריל 2013. בתוכנית היא בחרה בספר "אל תיגע בזמיר" מאת נל הרפר לי כיצירה האהובה עליה.

בשנים 1986 ו-1987 הגישה סיאל את התוכנית "Sunday East" של ה-BBC.

פרסים והכרה
סיאל זכתה בפרס הדרמה הלאומי לסטודנטים על הופעתה במחזה "One of Us" שכתבה ג'קלין שפירו. היא זכתה בפרס בטי טרסק על ספרה הראשון "אניטה ואני". בשנת 2000 זכתה בפרס אישיות המדיה של השנה של Commission for Racial Equality. ב-2003 הוענק לה פרס "קרן נזיה חסן". ב-6 במאי 2015 העניק לה הנסיך מוויילס תואר CBE בארמון בקינגהאם. ב-2011 ו-2012 קיבלה סיאל מינוי של פרופסור אורח לתיאטרון בן זמננו בקולג' סנט קתרין באוקספורד. היא קיבלה תואר כבוד מבית הספר ללימודים אוריינטליים ואפריקאיים של אוניברסיטת לונדון (SOAS), ומאוניברסיטת רוהמפטון.

סיאל כותבת מדי פעם עבור עיתון הגרדיאן.

חיים אישיים
ב-2004 השתתפה סיאל בפרק בתוכנית "Who Do You Think You Are?" של ה-BBC המתחקה אחר שורשים משפחתיים. היא גילה ששני הסבים שלה נלחמו נגד השלטון הבריטי ונוכחותם בהודו. האחד היה עיתונאי קומוניסטי, והשני היה מפגין מפנג'אב שנכלא ועונה במקדש הזהב.

ב-2005 התחתנה סיאל עם סנג'יב בהסקר מי שלעיתים קרובות שיתף איתה פעולה. טקס החתונה התקיים בליצ'פילד שבסטפורדשייר. בנם שאאן נולד ב-2 בדצמבר 2005. לסיאל יש בת בשם קמלי מנישואיה הקודמים לעיתונאי שקאר בהטיה. אחיה הוא עיתונאי חוקר בשם ראג'יב סיאל.

בינואר 2011 השתתפה סיאל בתוכנית רדיו של ה-BBC בשם "My Teenage Diary" בה דנה על תקופת היותה ילדה בריטית אסייתית יחידה בעיר קטנה באנגליה, ותחושותיה על היותה שמנה ובלתי מושכת.

כתיבה
תסריטים
 (1993) Bhaji on the Beach
 אניטה ואני (2002) Anita and Me

לבמת התיאטרון
 (1983) One of Us
 (1992) The Oppressed Minorities Big Fun Show
 (1999) Goodness Gracious Me
 (2002) Bombay Dreams

לרדיו
 (1996–1998) Goodness Gracious Me
 (1996) Masala FM

לטלוויזיה
 (1985) Tandoori Nights
 (1991) The Real McCoy
 (1994) My Sister Wife
 (1998) Goodness Gracious Me
 החיים הם לא רק הא הא (2005) Life Isn't All Ha Ha Hee Hee
 (2010) Uncle Santa סדרת טלוויזיה בבריטניה "Little Crackers"

רומנים
 אניטה ואני (1996) Anita and Me
 החיים הם לא רק הא הא (1999) Life Isn't All Ha Ha Hee Hee, יצא לאור בגרמנית בשם "Sari, Jeans und Chilischoten" ב-2003
 (2015) The House of Hidden Mothers

תפקידים בתיאטרון
 (1983) The One of Us
 (1987) Serious Money
 פר גינט (1980)
 (1992) The Oppressed Minorities Big Fun Show
 מונולוגים מהווגינה (2001)
 (2004) Bombay Dreams
 (2007) Rafta, Rafta...
 שירלי ולנטיין (2010)
 (2011) The Killing of Sister George
 מהומה רבה על לא דבר (2012) בתפקיד ביאטריס
 (2010) Behind the Beautiful Forevers מאת דייוויד הר בתפקיד זרוניסה
 רומיאו ויוליה (2016) בתפקיד האומנת

תפקידים ברדיו
 (1990) True Believers
 (1990) The World As We Know It
 (2001) The World As We Know It
 (2010 -) A Small Town Murder

פילמוגרפיה
 שנה שם שם באנגלית תפקיד הערות 1983 Majdhar ריהנה 1985 The Secret Diary of Adrian Mole Aged 13 3/4 גברת סינג 1986 נסיכה קטנה A Little Princess אנה מיני-סדרה 1987 סמי ורוזי עושים את זה Sammy and Rosie Get Laid רני 1991 The Real McCoy תפקידים שונים סדרת טלוויזיה 1992 Gummed Labels מירה סרט טלוויזיה טאגרט Taggart שרון לאל בפרק "Trouble in the Fields" 1993 Sean's Show טרודי סיטקום 1993 The Brain Drain 1994 פשוט נהדרת Absolutely Fabulous סוזי בפרק "New Best Friend" 1995 Flight טסלימה סרט טלוויזיה 1995 Degrees of Error ד"ר ג'ין לאוול סדרת טלוויזיה (2 פרקים) 1995 Band of Gold אן דנבר סדרת טלוויזיה 1995 It's Not Unusual סרט קצר 1996 Drop The Dead Donkey ברמנית בפרק "Sex 'n Death" 1996 A Nice Arrangement סיטה סרט קצר 1996 משהו יפה Beautiful Thing מיס צ'והאן 1996 Marsala FM 1996 Crossing The Floor כתבת 1997 רובי Ruby 1997 Sixth Happiness Breathing Generator 1998 The Book Quiz 1998 סיפורי המסתורין של רות רנדל The Ruth Rendell Mysteries אם בית בפרק "No Crying He Makes" 1998 Keeping Mum טינה ביאר 1998 Legal Affairs 1999 The World As We Know It 2000 The Strangerers מתנדבת בפרק "Angels" 2000 Forgive and Forget ג'ודית' אדמס סרט טלוויזיה 2002 אניטה ואני Anita and Me הדודה שיילה 2004 נערות רעות Bad Girls ג'אנן האמד סדרת טלוויזיה (פרק אחד) 2005 החיים הם לא רק הא הא Life Isn't All Ha Ha Hee Hee סוניטה סדרת טלוויזיה (3 פרקים) 2005 Murder Investigation Team פקד בילוש אניטה וישרט 2006 The Amazing Mrs Pritchard ליז שנון מיני-סדרה 2007 ג'קיל Jekyll מירנדה מיני-סדרה 2007 קינגדום Kingdom מנהלת בית הספר סדרת טלוויזיה (פרק אחד) 2007 Jhoom Barabar Jhoom אמו של סטווינדר 2008 When Were We Funniest? 2008–2009 אנשים יפים Beautiful People דודה היילי סדרת טלוויזיה 2009 הולבי סיטי Holby City טרה סודי סדרת טלוויזיה 2009 פרח המדבר Desert Flower פושפה פאטל 2009 Minder ג'ס רובינסון בפרק "In Vino Veritas" 2009 Horrible Histories המספרת סדרת טלוויזיה 2010 דוקטור הו Doctor Who נסרין צ'אדורי בפרק "The Hungry Earth" וב-"Cold Blood" Tinga Tinga Tales ינשוף (דיבוב) סדרת טלוויזיה 2011 The Jury מנהלת בית ספר מיני-סדרה 2012 Hunted פטימה זהיר סדרת טלוויזיה (2 פרקים) 2013 Bollywood Carmen Live לילי פ 2015 הכל באופן מוחלט Absolutely Anything פיונה בלקוולעל הקצה The Brink נימה סדרת טלוויזיה ברודצ'רץ' Broadchurch השופטת סוניה שרמה 2016 מבעד למראה ומה אליס מצאה שם Alice Through the Looking Glass אף אחד (דיבוב) דוקטור סטריינג' Doctor Strange ד"ר פאטל 2018 נפרדנו כך The Split גולדי מקנזי תפקיד ראשי (עונה 1); 6 פרקים אהבה וכשכושים אחרים (אנ') Patrick פיליפס 2019 יסטרדיי Yesterday שילה מאליק 2020 לרכב על דרקון Dragon Rider סובישה גולאב (דיבוב)2021 חוזרת לחיים (אנ') Back to Life גאיה 2 פרקים ספין Spin אישה סרט טלוויזיה של ערוץ דיסני2022 שאגה Roar אנו פרק: "The Woman Who Returned Her Husband" שעת השטן (אנ') The Devil's Hour ד"ר רובי בנט 5 פרקים The Almond and the Seahorse ד"ר פאלמר

 פרסים ומועמדויות 
פרסשנהקטגוריהעבורתוצאהמקורפרס אוליבייה2025השחקנית הטובה ביותרA Tupperware of Ashes

 לקריאה נוספת 
על ספרה "אניטה ואני"
 Rocío G. Davis, "India in Britain: Myths of Childhood in Meera Syal's Anita and Me", in Fernando Galván & Mercedes Bengoechea (ed.), On Writing (and) Race in Contemporary Britain, Universidad de Alcalá 1999, 139–46.
 Ana Maria Sanchez-Arce "Invisible Cities: Being and Creativity in Meera Syal’s Anita and Me and Ben Okri’s Astonishing the Gods", in Philip Laplace and ֹric Tabuteau (eds), Cities on the Margin/ On the Margin of Cities: Representations of Urban Space in Contemporary British and Irish Fiction, Besançon: Presses Universitaires Franc-Comtoises, 2003: 113–30.
 Graeme Dunphy, "Meena's Mockingbird: From Harper Lee to Meera Syal", in Neophilologus 88, 2004, 637–59.

קישורים חיצוניים

 מירה סיאל באתר British Council

הערות שוליים

קטגוריה:שחקניות קולנוע וטלוויזיה אנגליות
קטגוריה:תסריטאיות קולנוע בריטיות
קטגוריה:תסריטאיות טלוויזיה בריטיות
קטגוריה:מפקדים במסדר האימפריה הבריטית
קטגוריה:עיתונאיות בריטיות
קטגוריה:קומיקאיות בריטיות
קטגוריה:סופרות אנגליות
קטגוריה:אנגלים ממוצא הודי
קטגוריה:ערוץ דיסני: שחקנים ומנחים
קטגוריה:בריטיות שנולדו ב-1961
קטגוריה:בריטים שנולדו ב-1961